CELEX: 32012R1019
Language: bg
Date: 2012-11-06 00:00:00
Title: Регламент за изпълнение (ЕС) № 1019/2012 на Комисията от 6 ноември 2012 година за изменение на Регламент (ЕО) № 1096/2009 във връзка с минималното съдържание на ендо-1,4-бета-ксиланаза, получена от Aspergillus niger (CBS 109.713), като фуражна добавка за пилета за угояване и патици (притежател на разрешителното: BASF SE)  текст от значение за ЕИП

7.11.2012   
            
            
               BG
            
            
               Официален вестник на Европейския съюз
            
            
               L 307/60
            
         РЕГЛАМЕНТ ЗА ИЗПЪЛНЕНИЕ (ЕС) № 1019/2012 НА КОМИСИЯТА
   от 6 ноември 2012 година
   за изменение на Регламент (ЕО) № 1096/2009 във връзка с минималното съдържание на ендо-1,4-бета-ксиланаза, получена от Aspergillus niger (CBS 109.713), като фуражна добавка за пилета за угояване и патици (притежател на разрешителното: BASF SE)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
   като има предвид, че:
   
               (1)
            
            
               Ензимът ендо-1,4-бета-ксиланаза, получен от Aspergillus niger (CBS 109.713) и принадлежащ към категорията „зоотехнически добавки“, беше разрешен за десетгодишен период като фуражна добавка за пилета за угояване и патици с Регламент (ЕО) № 1096/2009 на Комисията (2), а за пуйки за угояване — с Регламент (ЕО) № 1380/2007 на Комисията (3).
            
         
               (2)
            
            
               В съответствие с член 13, параграф 3 от Регламент (ЕО) № 1831/2003 притежателят на разрешителното предложи изменение в условията на разрешителното на този ензим, а именно намаление на минималното съдържание от 560 TXU/kg на 280 TXU/kg при употреба за пилета за угояване и патици. Заявлението беше придружено от съответните подкрепящи данни.
            
         
               (3)
            
            
               Европейският орган за безопасност на храните (наричан по-нататък „Органът“) заключи в становището си от 2 февруари 2012 г. (4), че при новите предложени условия на употреба този ензим е ефикасен при исканата минимална доза от 280 TXU/kg. Органът не счита, че е налице необходимост от специфични изисквания за мониторинг след пускането на пазара.
            
         
               (4)
            
            
               Условията по член 5 от Регламент (ЕО) № 1831/2003 са изпълнени.
            
         
               (5)
            
            
               Поради това Регламент (ЕО) № 1096/2009 следва да бъде съответно изменен.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 1096/2009 се изменя съгласно приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 ноември 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 301, 17.11.2009 г., стр. 3.
   
      (3)  ОВ L 309, 27.11.2007 г., стр. 21.
   
      (4)  EFSA Journal (Бюлетин на ЕОБХ) 2012 г.; 10(2):2575.
   
      ПРИЛОЖЕНИЕ
      Приложението към Регламент (ЕО) № 1096/2009 се заменя със следното:
      
         
            „ПРИЛОЖЕНИЕ
            
                        Идентификационен номер на добавката
                     
                     
                        Наименование на притежателя на разрешителното
                     
                     
                        Добавка
                     
                     
                        Състав, химична формула, описание, метод за анализ
                     
                     
                        Вид или категория животни
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешителното
                     
                  
                        Единици за активност/kg пълноценен фураж със съдържание на влага от 12 %
                     
                  
                        
                           Категория: зоотехнически добавки. Функционална група: подобрители, увеличаващи смилаемостта на храната
                        
                     
                  
                        4a62
                     
                     
                        BASF SE
                     
                     
                        Ендо-1,4-бета-ксиланаза
                        EC 3.2.1.8
                     
                     
                        
                                     
                                 
                                 
                                    
                                       Състав на добавката
                                    
                                    Препарат от ендо-1,4-бета-ксиланаза, получена от Aspergillus niger (CBS 109.713), с минимална активност:
                                    
                                                 
                                             
                                             
                                                в твърда форма — 5 600 TXU (1)/g
                                             
                                          
                                                 
                                             
                                             
                                                в течна форма — 5 600 TXU/ml
                                             
                                          
                              
                                     
                                 
                                 
                                    
                                       Характеристика на активното вещество
                                    
                                    Ендо-1,4-бета-ксиланаза, получена от Aspergillus niger (CBS 109.713)
                                 
                              
                                     
                                 
                                 
                                    
                                       Метод за анализ
                                        (2)
                                    
                                    Вискозиметричен метод, основаващ се на намаляване на вискозитета под въздействието на ендо-1,4-бета-ксиланаза върху съдържащия ксилан субстрат (пшеничен арабиноксилан) при pH 3,5 и температура 55 °C
                                 
                              
                     
                        Пилета за угояване
                     
                     
                        —
                     
                     
                        280 TXU
                     
                     
                        —
                     
                     
                        
                                    1.
                                 
                                 
                                    В указанията за употреба на добавката и премикса да се посочат температурата на съхранение, срокът на съхранение и устойчивостта при гранулиране.
                                 
                              
                                    2.
                                 
                                 
                                    Препоръчана максимална доза на килограм пълноценен фураж за пилета за угояване и патици: 800 TXU.
                                 
                              
                                    3.
                                 
                                 
                                    За употреба във фуражи, богати на скорбялни и нескорбялни полизахариди (основно бета-глюкани и арабиноксилани).
                                 
                              
                     
                        7.12.2019 г.
                     
                  
                        Патици
                     
                     
                        280 TXU
                     
                  
      
      
         (1)  1 TXU е количеството ензим, което освобождава 5 микромола редуциращи захари (ксилозни еквиваленти) от пшеничен арабиноксилан на минута при pH 3,5 и температура 55 °C.
      
         (2)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.“